Návrh
vyhlášky Ministerstva spravodlivosti Slovenskej republiky o odmenách, náhradách výdavkov a náhradách za stratu času pre znalcov,  tlmočníkov a prekladateľov

Ministerstvo spravodlivosti Slovenskej republiky podľa § 33 písm. a)  zákona č. ........... /2004 Z. z. o  znalcoch, tlmočníkoch a prekladateľoch a o zmene a doplnení niektorých zákonov ustanovuje:

PRVÁ ČASŤ
VŠEOBECNÉ  USTANOVENIA

§ 1

Vyhláška upravuje spôsob určenia a výšku odmeny, náhrady hotových výdavkov a náhrady za stratu času (ďalej len „znalečné a tlmočné“)  znalca, tlmočníka a  prekladateľa  za znaleckú činnosť, tlmočnícku činnosť alebo prekladateľskú činnosť (ďalej len „činnosť“) vykonanú znalcom, tlmočníkom a  prekladateľom na základe zmluvy alebo ustanovení súdom alebo iným orgánom verejnej moci.

§ 2

V odmene sú zahrnuté aj náklady spojené s povinným poistením znalca, tlmočníka a prekladateľa, výdavky vyvolané povinným vzdelávaním alebo osobitným vzdelávaním, s overovaním odbornej spôsobilosti, výdavky spojené s obstaraním potrebného materiálneho zabezpečenia pre výkon činnosti, náklady za prípravné práce, administratívne práce a iné práce vykonané v súvislosti s vykonaním činnosti ako aj nárok na náhradu ušlej mzdy znalca, tlmočníka alebo prekladateľa vrátane dane z pridanej hodnoty.

DRUHÁ ČASŤ
TARIFNÁ  ODMENA ZNALCA

Prvý oddiel
Všeobecné zásady

§ 3

(1) Výška tarifnej odmeny sa určí 
a)	časovým spôsobom s prihliadnutím na skutočný počet hodín, ktoré znalec vynaložil na znaleckú činnosť (ďalej len „hodinová odmena“), 
b)	podielovým spôsobom z východiskovej hodnoty predmetu znaleckého úkonu (ďalej len „podielová odmena“) alebo
c)	paušálnym spôsobom podľa predmetu znaleckého úkonu v závislosti na počte úkonov znaleckej činosti (ďalej len „paušálna odmena“).
(2) Odmena konzultanta znalca je zahrnutá v tarifnej odmene znalca.

§ 4
Hodinová odmena

Hodinová odmena za jednu aj začatú hodinu výkonu znaleckej činnosti je 400 Sk, ak nie je ďalej ustanovené inak.

§ 5
Podielová odmena 

(1) Podielová odmena znalca sa určí iba v prípade, ak
a)	predmetom znaleckého úkonu je  ohodnocovanie nehnuteľností a stavieb alebo
b)	určenie východiskovej hodnoty nehnuteľností a stavieb súvisí alebo je predpokladom pre vykonanie úkonu znaleckej činosti.
(2) Podielová odmena sa určuje podľa stanovenej výšky východiskovej hodnoty predmetu úkonu znaleckej činosti  podľa nasledovného vzťahu

PO = VH . VH (- 0,44)   [Sk]

kde: 	PO je výška podielovej odmeny,
VH – východisková hodnota zaokrúhlená na celé tisíckoruny hore.
(3) Vypočítaná podielová odmena sa zaokrúhľuje hore na celé stokoruny. 

§ 6
Paušálna odmena

(1) Za podanie vyžiadaného písomného stanoviska o stave rozpracovania úkonu znaleckej činosti prináleží znalcovi paušálna odmena vo výške 200 Sk.
(2) Za prevzatie a oboznámenie sa so spisom súdu alebo iného orgánu verejnej moci prináleží znalcovi paušálna odmena vo výške 400 Sk.
(3) Za šetrenia k vykonaniu úkonu znaleckej činosti prináleží znalcovi paušálna odmena vo výške 200 Sk. Šetrením sa rozumie najmä nahliadnutie do registrov alebo archívov. 

Druhý  oddiel
Osobitné ustanovenia o tarifnej odmene pre odbor zdravotníctvo a farmácia

§ 7
Hodinová odmena 

Hodinová odmena znalca v znaleckom odbore zdravotníctvo a farmácia je aj za jednu začatú hodinu výkonu znaleckej činnosti 600 Sk, ak za úkonu znaleckej činosti  neprislúcha paušálna odmena.

§ 8
Paušálna odmena

(1) Znalcovi v odvetví súdne lekárstvo patrí paušálna odmena za každý z týchto úkonov znaleckej činosti 
a)	prevzatie úlohy a príprava na výkon úkonu znaleckej činosti 		   600 Sk,
b)	účasť znalca pri ohliadke mŕtvoly na mieste nálezu, za každé začaté 2 hodiny										 	1 200 Sk,
c)	výkon pitvy, vrátane histologického vyšetrenia 
•	do 10 preparátov								9 000 Sk,
•	za vyšetrenie každého ďalšieho preparátu				   160 Sk,
d)	serohematologické vyšetrenie a vyhodnotenie podkladov (krvná skupina v systéme A,B,0, Rh faktorov, podskupín MNs, spermií)				2 500,– Sk,
•	v prípade hnilobných alebo suchých biologických materiálov sa zvyšuje na											4 000,– Sk,
e)	vyhodnotenie a interpretácia toxikologických analýz			1 000,– Sk,
f)	účasť znalca na konaní pred súdom alebo pred iným orgánom verejnej moci, a to za každé začaté dve hodiny a za každý úkon osobitne 				3 000,– Sk,
g)	vyšetrenie rozsievok								3 000,– Sk,
h)	súdnolekárske znalecké vyšetrenie poškodeného - živej osoby		2 000,– Sk,
i)	toxikologický skríning prchavých látok, drog a liečiv			3 500,–Sk,
•	analýza etanolu 2 metódami						1 000,– Sk,
(2) Prevzatím úlohy a príprava na výkon úkonu znaleckej činosti sa rozumie najmä prvé alebo ďalšie sa oboznamovanie so spisom alebo zdravotnou dokumentáciou, komunikácia s poškodeným, konzultácia k zdravotnej dokumentácii s tým, že úkon znaleckej činosti je obmedzený 2 hodinami s prihliadnutím na zásadu hospodárnosti.
(3) Výkonom pitvy sa rozumie vonkajšia a vnútorná obhliadka mŕtvoly v pitevni, pitva vrátane zostavenia pitevného nálezu a odberu biologického materiálu na laboratórne histologické, serologické, toxikologické alebo iné vyšetrenie. 

DRUHÁ ČASŤ
Tarifná ODMENA TLMOČNÍKA A PREKLADATEĽA

§ 9

(1) Odmena za tlmočenie v jazykovom odbore, v ktorom je tlmočník zapísaný, je za každú aj začatú jednu hodinu pri tlmočení jedným alebo oboma smermi  medzi
a)	slovenským jazykom a českým jazykom					400,– Sk,
b)	slovenským jazykom a inými európskymi jazykmi				600,– Sk,
c)	slovenským jazykom a  neeurópskymi jazykmi (ázijskými, africkými, americkými, austrálskymi a oceánskymi)							600,– Sk.
 (2) Odmena za tlmočenie v jazykovom odbore, v ktorom je tlmočník zapísaný, pri tlmočení jedným alebo oboma smermi  medzi dvoma jazykmi, z ktorých ani jeden nie je slovenský jazyk, je za každú aj začatú jednu hodinu 800,– Sk.
(3) Odmena za odborné vyjadrenie tlmočníka je 300,– Sk.

§ 10

(1) Odmena za preklad v jazykovom odbore, v ktorom je prekladateľ zapísaný, je za každú aj začatú stranu prekladu jedným alebo oboma smermi  medzi
a)	slovenským jazykom a českým jazykom					400,– Sk,
b)	slovenským jazykom a inými európskymi jazykmi				600,– Sk,
c)	slovenským jazykom a  neeurópskymi jazykmi (ázijskými, africkými, americkými, austrálskymi a oceánskymi)							700,– Sk.
(2) Odmena za preklad v jazykovom odbore, v ktorom je prekladateľ zapísaný, pri preklade jedným alebo oboma smermi  medzi dvoma jazykmi, z ktorých ani jeden nie je slovenský jazyk, je za každú aj začatú stranu  800,– Sk.
 (3) Odmena za vyhotovenie niekoľkých prvopisov prekladu v jazykovom odbore, v ktorom je prekladateľ zapísaný, je 20% tarifnej odmeny  podľa odseku 1 alebo 2 za každú stranu každého ďalšieho prvopisu.
(4) Za odborné písomné vyjadrenie patrí prekladateľovi paušálna odmena 900,– Sk.
(5) Jednou stranou prekladu sa v prepočte rozumie písaný text obsahujúci 30 riadkov, každý so 60 znakmi v riadku vrátane medzier, alebo 1 800 znakov na jednej strane textu. Každá posledná neúplná strana  a každá jedna samostatná neúplná strana alebo listina v rozsahu menšom ako je jedna strana sa považujú za jednu celú stranu.

§ 11
Odmena za preskúmanie a overenie prekladu

(1) Odmena za preskúmanie a overenie prekladu v jazykovom odbore, v ktorom je prekladateľ zapísaný, je 25% tarifnej odmeny podľa § 12 ods. 1a 2 za každú stranu.
(2) Ak treba predložený preklad podstatne prepracovať, pozerá sa na takýto úkon ako na samostatný preklad.

§ 12
Tlmočníci nepočujúcich osôb

(1)	Odmena tlmočníka posunkovej reči nepočujúcich, a tlmočníka pre hluchoslepé osoby za tlmočenie v styku s týmito osobami je za každú aj začatú jednu hodinu 800,– Sk.
(2)	Odmena artikulačného tlmočníka za tlmočenie v styku s týmito osobami je za každú aj začatú jednu hodinu 600,– Sk.

TRETIA ČASŤ
Spoločné ustanovenia k tarifnej odmene

§ 13
Zvýšenie tarifnej odmeny za úkon znaleckej činnosti, úkon tlmočníckej činnosti a úkon prekladateľskej činnosti

(1) Ak zadávateľ vyžaduje vykonanie úkonu znaleckej činnosti, úkonu tlmočníckej činnosti alebo úkonu prekladateľskej činnosti bezodkladne, tarifná odmena sa zvýši o 50 %.
(2)  Paušálna čiastka odmeny za pitvu sa zvyšuje o 20 % pri výkone pitvy tela za mimoriadne obtiažnych okolností, ako pokročilý hnilobný rozklad, exhumované telá, kostrové zvyšky, mumifikácia, adipocire, infekčné závažné prípady, prípady identifikácie. 
(2) Ak je preklad mimoriadne náročný na presnosť a odbornosť alebo ak sa vyžaduje osobitná úprava najmä s uložením požiadavky vypracovať tabuľky, grafy alebo zoznamy, tarifná odmena sa zvýši o 30 %.
(3) Zvýšenie tarifnej odmeny podľa predchádzajúcich odsekov sa zlučuje.

§ 14

Ak sa činnosť nevykonala v dohodnutom rozsahu, má znalec, tlmočník alebo prekladateľ právo na tarifnú odmenu určenú na základe vykonaných alebo začatých úkonov znaleckej činosti, úkonov tlmočníckej činnosti alebo úkonov prekladatelskej činnosti.

ŠTVRTÁ ČASŤ
NÁHRADA  HOTOVÝCH  VÝDAVKOV  A NÁHRADA  ZA   STRATU  ČASU

§ 15
Hotové výdavky

 Za hotové výdavky sa považujú výdavky účelne a preukázateľne vynaložené v súvislosti s vykonávaním činnosti, najmä súdne poplatky, správne poplatky, cestovné výdavky a telekomunikačné výdavky, paušálne stanovené náhrady výdavky za kopírovacie a tlačiarenské služby a výdavky spojené s činnosťou konzultanta, výdavky za odborné podklady, preklady, odpisy alebo výpisy z verejných registrov.

§ 16
Paušálne výdavky

(1) Znalec, tlmočník alebo prekladateľ sa môže so zadávateľom dohodnúť podľa druhu niektorých hotových výdavkov, ktorých vynaloženie sa predpokladá v súvislosti s poskytovaním činnosti, na ich paušalizovanej výške v súlade s osobitným zákonom. ) Toto neplatí v prípade znalca, tlmočníka alebo prekladateľa ustanoveného súdom alebo orgánom verejnej moci.
(2) V prípade dohody podľa odseku 1 znalec, tlmočník alebo prekladateľ nepredkladá zadávateľovi pri vyúčtovaní špecifikáciu týchto hotových výdavkov.
(3) Znalec alebo prekladateľ môže od zadávateľa požadovať paušálnu náhradu výdavkov bez ohľadu na odseky 1 a 2 môže za 
a)	každé písomné vyhotovenie úkonu znaleckej činnosti alebo úkonu prekladateľskej činnosti vo výške 100,- Sk; rovnaká náhrada sa vzťahuje aj na každé vyhotovenie v elektronickej forme,
b)	vyhotovenie čiernobielej kópie každého listu formátu A4 písomne podaného úkonu znaleckej činnosti alebo úkonu prekladateľskej činnosti vo výške 3,- Sk,
c)	vyhotovenie farebnej kópie každého listu formátu A4 s grafickým obsahom písomne podaného úkonu znaleckej činnosti alebo úkonu prekladateľskej činnosti vo výške 25,- Sk, 
d)	rovnaká náhrada ako v písmenách b) a c) je za vyhotovenie originálov listov formátu A4 písomne podaného úkonu znaleckej činnosti alebo úkonu prekladateľskej činnosti.
(4) Výška náhrady cestovných výdavkov sa určí prostredníctvom paušalizovanej náhrady ), ak táto vyhláška neustanovuje inak. Znalec, tlmočník alebo prekladateľ v prípade použitia osobného motorového vozidla si vyžiada predchádzajúci súhlas súdu alebo orgánu verejnej moci. V prípade neudelenia súhlasu má znalec, tlmočník alebo prekladateľ nárok na náhradu cestovných výdavkov vo výške určenej pre hromadnú dopravu. Do cestovných výdavkov sa zahŕňa aj stravné.
     (5) Paušálne výdavky za odborné pomocné práce v odvetví súdne lekárstvo sa určia nasledovne
•	Serológia									   
•	 za vyšetrenie krvných skupín (A,B,0, Rh faktor, MNs, spermie)	    250,–Sk
•	za každý ďalší systém 						    100,– Sk,
•	suché a hnilobne zmenené vzorky 					    600,– Sk,
•	(AB0) 
•	za každý ďalší systém						   100,– Sk,
•	pitevný sanitár								1 000,– Sk,
•	macerácia a preparácia orgánov (lebky, kostí, príprava preparátov) 	1 000,– Sk,
•	histológia: 
•	do 10 preparátov							   600,– Sk,
•	každý ďalší preparát							     50,– Sk,
•	fotografické a rtg snímky : 
•	za každú fotografiu 							     50,– Sk,
•	za každý rtg snímok							   150,– Sk,
•	za činnosť zapisovateľky							   400,– Sk.
odborné pomocné práce v pitevni a v laboratóriách v súvislosti so súdnou pitvou (ak nie je stanovená paušálom)							   400,– Sk,

§ 17
Preddavok

(1) Znalec, tlmočník alebo prekladateľ môže zadávateľa požiadať o poskytnutie primeraného preddavku na znalečné alebo tlmočné v súvislosti s vykonaním úkonu znaleckej činnosti, úkonu tlmočníckej činnosti a úkonu prekladateľskej činnosti
 (2) Právo podľa odseku 1 sa na znalca, tlmočníka alebo prekladateľa vzťahuje aj bez výslovného zakotvenia v zmluve.

§ 18
Vyúčtovanie hotových výdavkov

(1) Ak pri vykonaní činnosti vzniknú hotové výdavky, uvedú sa vo vyúčtovaní znalečného alebo tlmočného oddelene od odmeny za výkon činnosti.
(2) Forma vyúčtovania znalečného a tlmočného je upravená v prílohe č. 1.

§ 19
Náhrada za stratu času

Pri úkone znaleckej činnosti, úkone tlmočníckej činnosti alebo úkone eprekladateľskej činnosti vykonávaných v mieste, ktoré nie je miestom výkonu činnosti, patrí za čas strávený cestou do tohto miesta a späť znalcovi, tlmočníkovi alebo prekladateľovi náhrada za stratu času vo výške 50,– Sk za každú aj začatú hodinu. 

PIATA ČASŤ
KONANIE  O  ZNALEČNOM  ALEBO  TLMOČNOM 

§ 20

(1) Súd alebo orgán verejnej moci, ktorý si vyžiadal úkon znaleckej činnosti, úkon tlmočníckej činnosti alebo úkon prekladateľskej činnosti, rozhodne o nároku na znalečné alebo tlmočné v rámci konania, v ktorom sa úkon znaleckej činnosti, úkon tlmočníckej činnosti alebo úkon prekladateľskej činnosti vykonal.
(2) Pri určovaní výšky znalečného alebo tlmočného skúma najmä
a)	povahu a rozsah úlohy, a kvalitu, a to vzhľadom ku každému vykonanému úkonu znaleckej činnosti, úkonu tlmočníckej činnosti alebo úkonu prekladateľskej činnosti,
b)	primeranosť dĺžky trvania výkonu činnosti, a to v porovnaní s obdobnými úkonmi a sumami odmien za ne vyúčtovanými,
c)	dodržanie uloženej lehoty znalcom, tlmočníkom alebo prekladateľom, najmä ak sa uložilo bezodkladné vykonanie úkonu,
(3) Súd alebo orgán verejnej moci je oprávnený primerane znížiť znalečné alebo tlmočné, ak znalec, tlmočník alebo prekladateľ vykonal úkon oneskorene, nehospodárne, neúčelne alebo nekvalitne. 
(4) Súd alebo rgán verejnej moci neprizná odmenu vôbec, ak ide o zvlášť závažný prípad nekvalitného vykonania úkonu.
(5) O znalečnom a tlmočnom rozhoduje súd alebo orgán verejnej moci po podaní vyúčtovania bez ohľadu na to, či konanie, v ktorom sa úkon znaleckej činnosti, úkon tlmočníckej činnosti alebo úkon prekladateľskej činnosti vykonal, skončilo alebo nie.

ŠIESTA  ČASŤ
SPOLOČNÉ,  PRECHODNÉ A ZÁVEREČNÉ USTANOVENIA

§ 21

(1) Znalecké úkony a tlmočnícke úkony vykonané pred dňom účinnosti tejto vyhlášky sa odmeňujú podľa doterajších predpisov.
(2) Podľa tejto vyhlášky sa odmeňujú úkony znaleckej činnosti, úkony tlmočníckej činnosti alebo úkony prekladateľskej činnosti zadané zadávateľom po dni nadobudnutia účinnosti tejto vyhlášky.

§ 22

Táto vyhláška nadobúda účinnosť 1. júla 2004.